Diari Oficial de la Generalitat Valenciana


Sumari del DOGV 6317, del 23-07-2010 (2010/8017)

RESOLUCIÓ de 7 de juliol de 2010, de la directora general d'Avaluació, Innovació i Qualitat Educativa i de la Formació Professional, per la que s'establix la dotació econòmica dels Premis Extraordinaris de Formació Professional convocats per Orde 7/2010, de 16 de febrer.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8017


Data del document
:   07-07-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 7 de juliol de 2010, de la directora general d'Avaluació, Innovació i Qualitat Educativa i de la Formació Professional, per la que s'establix la dotació econòmica dels Premis Extraordinaris de Formació Professional convocats per Orde 7/2010, de 16 de febrer. [2010/8017]  
L'Orde de 7/2010 de 16 de febrer de 2010, de la Conselleria d'Educació, va convocar en l'àmbit de la Comunitat Valenciana, els Premis Extraordinaris de Formació Professional, corresponents al curs 2008/2009 (DOCV de 3 de març).  
La Resolució de 31 de març de 2010 de la Direcció General d'Avaluació, Innovació i Qualitat Educativa i de la Formació Professional (DOCV de 19 d'abril) adjudicava els Premis Extraordinaris de Formació Professional, per als estudiants que van finalitzar els seus estudis en el curs 2008/2009.  
L'Orde 66/2010, de 23 de juny, de la Conselleria d'Educació, minora l'import global màxim previst en l'Orde 7/2010, de 16 de febrer de la Conselleria d'Educació, per la que es convoquen, per a la Comunitat Valenciana, els Premis Extraordinaris de Formació Professional, corresponents al curs 2008/2009 (DOCV de 6 de juliol).  
Vista la proposta formulada per l'òrgan instructor a què es referix la base quinta de l'annex I de l'Orde 7/2010, de 16 de febrer de 2010 i, en virtut de les facultats que em conferix la Disposició Final Primera de la mateixa orde, resolc:  
Primer  
Adjudicar les dotacions econòmiques a l'alumnat que ha obtingut Premi Extraordinari de Formació Professional corresponent al curs 2008/2009 a càrrec del crèdit existent en la línia pressupostària T4456000, del programa 421.50, secció 09, servici 02, del Pressupost de la Generalitat Valenciana per a l'exercici 2010.  
Segon  
1. La dotació econòmica assignada a cada un dels premis corresponents als estudis d'un cicle de grau mitjà serà de 240 euros.  
2. La dotació econòmica assignada a cada un dels premis corresponents als estudis d'un cicle de grau superior, serà de 340 euros.  
La present resolució produirà efectes des del dia que es publique en el Diari Oficial de la Comunitat Valenciana.  
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a partir de l'endemà al de la publicació en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a partir de l'endemà al de la publicació en el Diari Oficial de la Comunitat Valenciana  
València, 7 de juliol de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hérnandez Miñana.